Fadzli bin Adam

Prof. Dato’ Dr. Fadzli bin Adam ialah seorang ahli akademik dan pentadbir universiti Malaysia yang kini berkhidmat sebagai Naib Canselor Universiti Sultan Zainal Abidin (UniSZA) sejak 2 Mac 2022.Fadzli dilantik Naib Canselor UniSZA baharu – Utusan Malaysia


 Pendidikan 
Fadzli memperoleh Ijazah Sarjana Muda dalam Ilmu Wahyu dan Warisan Islam dari Universiti Islam Antarabangsa Malaysia (UIAM). Beliau kemudian melanjutkan pengajian ke University of Leeds, United Kingdom, dan dianugerahkan Ijazah Sarjana serta Doktor Falsafah (PhD) dalam bidang Pengajian Islam.Profil rasmi – Prof. Dato’ Dr. Fadzli Adam

 Kerjaya akademik dan pentadbiran 
Sebelum menjawat jawatan Naib Canselor, beliau pernah menjadi Timbalan Naib Canselor (Penyelidikan & Inovasi) di UniSZA, di samping memangku jawatan Naib Canselor dan Timbalan Naib Canselor (Hal Ehwal Pelajar & Alumni). Pelantikan sebagai Naib Canselor bermula pada 2 Mac 2022 untuk tempoh tiga tahun, dan dilanjutkan pada 4 Mei 2025 sehingga 3 Mei 2029.Profil rasmi – Prof. Dato’ Dr. Fadzli Adam

Bidang kepakaran akademik beliau meliputi Pengajian Islam, Masyarakat Muslim, serta Peradaban dan Agama. Beliau aktif menerbitkan penyelidikan dalam bidang agama, masyarakat, dan pembangunan peradaban Melayu-Islam.Direktori Staf UniSZA

 Pencapaian dalam menaikkan ranking UniSZA 
Sejak dilantik, Prof. Dato’ Dr. Fadzli mengetuai pelbagai strategi penambahbaikan kedudukan UniSZA di peringkat nasional dan antarabangsa.

Pada tahun 2024, UniSZA mencatat peningkatan ketara dalam UI GreenMetric World University Ranking, naik dari kedudukan ke-345 pada 2022 kepada tangga ke-184 di Malaysia, dengan skor meningkat daripada 6,795 kepada 8,110.UI GreenMetric Ranking 2024 – Universiti Sultan Zainal Abidin

Dalam Times Higher Education (THE) World University Rankings 2025, UniSZA buat pertama kali tersenarai dalam kelompok 1001–1200 universiti terbaik dunia.THE World University Rankings 2025 – Universiti Sultan Zainal Abidin

Mengikut AdScientific Index 2025, UniSZA berada pada kedudukan ke-14 di Malaysia, mengekalkan prestasi akademik domestik yang kompetitif.AdScientific Index – Universiti Sultan Zainal Abidin

Walaupun QS Asia University Rankings 2023 menunjukkan penurunan kedudukan daripada kelompok 501–550 kepada 601–650, beliau mengambil langkah proaktif dengan menjemput pihak QS Quacquarelli Symonds ke UniSZA bagi membentangkan strategi pemulihan ranking.Inisiatif QS Asia Ranking di UniSZA

Langkah-langkah yang dilaksanakan merangkumi pembangunan dasar kampus hijau, peningkatan infrastruktur, pengukuhan penyelidikan, dan peluasan kerjasama antarabangsa.

 Sumbangan dan kerjasama antarabangsa 
Di bawah kepimpinan beliau, UniSZA memeterai beberapa Memorandum Persefahaman (MoU) penting, antaranya dengan Shibaura Institute of Technology (Jepun) dan Maryam Abacha American University of Nigeria (MAAUN)MoU UniSZA – Shibaura Institute of TechnologyMoU UniSZA – MAAUNMoU UniSZA – USIM

Pada tahun 2023, satu Majlis Menandatangani Memorandum Persefahaman (MoU) dan Memorandum Perjanjian (MoA) antara Universiti Sultan Zainal Abidin (UniSZA) bersama 70 universiti di Jawa Tengah dan universiti lain dari seluruh Indonesia telah diadakan di Universitas Wahid Hashim, Semarang, Indonesia. 

Beliau juga menerajui delegasi ke pelbagai ekspo pendidikan antarabangsa dan menggalakkan pembangunan kampus berteraskan keusahawanan pelajar, termasuk pembukaan ruang niaga dan kafe seperti Zus Coffee di dalam kampus.Aktiviti Naib Canselor UniSZA

 Rujukan 

 Pautan luar 

 Profil rasmi – Prof. Dato’ Dr. Fadzli Adam di portal UniSZA